OpenLLM-France/wikimedia huggingface dataset:
# Arxiu Europeu de Nucleòtids

L'Arxiu Europeu de Nucleòtids (European Nucleotide Archive, ENA) és un dipòsit que proporciona accés gratuït i sense restriccions a seqüències anotades d'ADN i ARN. A més, emmagatzema informació complementària, com ara procediments experimentals, detalls del muntatge de seqüències i altres dades relacionades amb projectes de seqüenciació.
L’ENA va ser creat i és mantingut per l'Institut Europeu de Bioinformàtica i és membre de la International Nucleotide Sequence Database Collaboration (INSDC) juntament amb el DNA DataBank del Japó (DDBJ) i GenBank. ENA es va establir a principis dels anys vuitanta com a EMBL Data Library (més tard rebatejada com EMBL Nucleotide Sequence Database, EMBL-Bank) i es va centrar inicialment en seqüències de nucleòtids altament anotades.
L'arxiu consisteix en nivells d’anotació ENA, ensamblatge ENA i ENA-Reads. A l'octubre de 2009, ENA-Annotation i ENA-Assembly contenien 163 milions de registres que corresponien a 283.000 milions de bases. Les seqüències obtingudes "per perdigonada" (shotgun) de genoma complet continuen sent la font dominant de noves seqüències (un 30% de seqüències i un 53% de bases) seguides de les de marcadors de seqüència expressada (EST) (38% de seqüències i 12% de bases).

## Vegeu també

* INSDC
* GenBank
* DDBJ
* NCBI

## Referències

* 1 2 3 Harrison, Peter W; Ahamed, Alisha; Aslam, Raheela; Alako, Blaise T F; Burgin, Josephine «The European Nucleotide Archive in 2020» (en anglès). Nucleic Acids Research, 11-11-2020, pàg. gkaa1028. DOI: 10.1093/nar/gkaa1028. ISSN: 0305-1048.
* ↑ Leinonen, Rasko; Akhtar, Ruth; Birney, Ewan; Bonfield, James; Bower, Lawrence «Improvements to services at the European Nucleotide Archive». Nucleic Acids Research, 38, Database issue, 01-01-2010, pàg. D39–45. DOI: 10.1093/nar/gkp998. ISSN: 1362-4962. PMC: 2808951. PMID: 19906712.

## Enllaços externs

* European Nucleotide Archive Browser
# Corydoras arcuatus

Corydoras arcuatus és una espècie de peix de la família dels cal·líctids i de l'ordre dels siluriformes que es troba a Sud-amèrica: conca superior del riu Amazones.
Els mascles poden assolir els 4 cm de longitud total.

## Referències

* ↑ uBio (anglès)
* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 «Corydoras arcuatus» (en anglès). FishBase. Froese, Rainer; Pauly, Daniel (editors).
# Gatika

Gatika és un municipi de Biscaia, a la comarca d'Uribe. El 2023 tenia 1.624 habitants.

## Referències

* ↑ «Basque Country (Spain): Municipalities in Provinces» (en anglès), 3 gener 2024. [Consulta: 14 juliol 2024].
# Les Pous

Les Pous o es Pous és un indret del terme municipal de la Torre de Cabdella, dins del seu terme primigeni, al Pallars Jussà.
Està situat a l'est-sud-est del poble de Cabdella, en el vessant nord-occidental de la Serra de la Mainera, l'esquerra del Flamisell.

## Enllaços externs

* Institut Cartogràfic de Catalunya
# Clot de la Hount

El Clot de la Hount és una muntanya de 3.289 m d'altitud, amb una prominència de 40 m, que es troba al massís del Vinyamala, entre la província d'Osca (Aragó) i el departament dels Alts Pirineus (França).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Ollivier, Robert. Vignemale - Monte Perdido. Barcelona: Centre Excursionista de Catalunya, 1968 (Guies). DL B-14929-1968.
# Antoni Garcia

* No s'ha de confondre amb Antonio García.
Antoni Garcia és el nom dels següents personatges:
* Antoni Garcia i Acero (l'Hospitalet de Llobregat, 1973), polític català, regidor a l'Ajuntament de l'Hospitalet de Llobregat
* Antoni Garcia i Lamolla (Barcelona, 1910 – Dreux, 1981), pintor català logicofobista
* Antoni Garcia i Llansó (Barcelona, 1854 — 1914), metge i erudit barceloní
* Antoni Garcia i Llorca (Barcelona, 1971), escriptor i traductor català, especialitzat en literatura infantil
* Antoni Garcia Miralles (Alacant, 1942), advocat i polític socialista valencià, president de les Corts Valencianes (1983 - 95)
* Antoni García Porta (Barcelona, 1954), escriptor de narrativa català
* Antoni García i Ribas (Sant Boi de Llobregat, 1975), actor de cinema pornogràfic català
* Antoni Garcia i Robledo (la Llagosta), jugador d'handbol català que juga a la posició de lateral amb el BM Granollers a la Lliga ASOBAL
* Antoni García-Ruiz i Rosselló (Palma, 1915-2003), militar i arquitecte mallorquí, amb una obra que oscil·la entre el racionalisme i el regionalisme
# Formigueret de capell

El formigueret de capell (Herpsilochmus atricapillus) és una espècie d'ocell de la família dels tamnofílids (Thamnophilidae) que habita la zona Neotropical.

## Hàbitat i distribució

Habita boscos i matolls de les terres baixes de l'est i sud-est de Bolívia, nord-oest de l'Argentina, el Paraguai i sud i est del Brasil.

## Taxonomia

L'espècie recentment descrita, Herpsilochmus stotzi, era considerada una població de Herpsilochmus atricapillus.

## Referències

* ↑ B. M. Whitney, M. Cohn-Haft, G. A. Bravo, F. Schunck i L. F. Silveira (2013). A new species of Herpsilochmus antwren from the Aripuanã-Machado interfluvium in central Amazonian Brazil. Pp. 277-281. Editat per J. del Hoyo, A. Elliott, J. Sargatal, i D. A. Christie (20 13). Handbook of the Birds of the World. Special Volume: New Species and Global Index. Barcelona: Lynx Edicions.
# Coon Rapids (Minnesota)

Coon Rapids és una població dels Estats Units a l'estat de Minnesota. Segons el cens del 2000 tenia 63.573 habitants.

## Demografia

Segons el cens del 2000, Coon Rapids tenia 61.607 habitants, 22.578 habitatges, i 16.572 famílies. La densitat de població era de 1.049,5 habitants per km².
Dels 22.578 habitatges en un 39,1% hi vivien nens de menys de 18 anys, en un 57,3% hi vivien parelles casades, en un 12,2% dones solteres, i en un 26,6% no eren unitats familiars. En el 20,1% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,15.
Per edats la població es repartia de la següent manera: un 28,7% tenia menys de 18 anys, un 8,9% entre 18 i 24, un 33,3% entre 25 i 44, un 21,7% de 45 a 60 i un 7,3% 65 anys o més.
L'edat mediana era de 33 anys. Per cada 100 dones de 18 o més anys hi havia 91,5 homes.
La renda mediana per habitatge era de 55.550 $ i la renda mediana per família de 62.260 $. Els homes tenien una renda mediana de 41.195 $ mentre que les dones 30.277 $. La renda per capita de la població era de 22.915 $. Entorn del 3,6% de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Coon Rapids». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Coon Rapids». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Clot de la Serra

El Clot de la Serra és un clot, una petita vall tancada, del terme municipal d'Abella de la Conca, a la comarca del Pallars Jussà.
Està situat al sud-est de la vila d'Abella de la Conca i també de la Roca de Malimanya, al sud-oest de Cal Serret. És un tram del barranc de Fonguera.

## Etimologia

Es tracta d'un topònim romànic modern, de caràcter descriptiu: un clot a ran de la serra (de Carrànima).

## Enllaços externs

* El Clot de la Serra en el seu entorn, a l'Institut Cartogràfic de Catalunya
# París-Roubaix 1929

La París-Roubaix 1929 fou la 30a edició de la París-Roubaix. La cursa es disputà el 31 de març de 1929 i fou guanyada pel belga Charles Meunier.
Es desconeix la posició exacta dels 15 ciclistes que finalitzaren entre la sisena i la vintena posició.

## Classificació final

| | Ciclista | Equip |
| 1 | Charles Meunier | La Française |
| 2 | Georges Ronsse | Automoto |
| 3 | Aimé Deolet | Alcyon-Dunlop |
| 4 | Armand van Bruane | La Nordiste |
| 5 | Gaston Rebry | Alcyon - Dunlop |

## Enllaços externs

* Web oficial
* Resultats de l'edició de 1929 a les-sports.info
* Resultats de l'edició de 1929 Arxivat 2016-03-03 a Wayback Machine. a cyclebase.nl
# Major

«Major» té aquests significats:
* Major (nàutica), pal major d'un vaixell
* Major (grau militar), graduació militar entre capità i tinent coronel
* Major (rang policial), màxima graduació del cos policial dels Mossos d'Esquadra (Catalunya)
* Major (Regne Unit), grau militar emprat tant per l'Exèrcit Britànic com pels Marines Reials
* General Major, Major General o Major-General, grau militar que es fa servir en molts països
* Biografies:
** Major (sofista), sofista i retòric del segle III
** Antònia Major, filla gran de Marc Antoni amb Octàvia, nascuda el 39 aC a Atenes
** Cornèlia Escipiona Major, filla gran de Publi Corneli Escipió Africà el vell casada amb Publi Corneli Escipió Nasica
** Fàbia Major, filla del patrici Marc Fabi Ambust casada amb Servi Sulpici, tribú militar el 376 aC
** Faustina Major, muller d'Antoní Pius abans de ser emperador
** John Major, primer ministre britànic
** Jaume el Major (Betsaida, Galilea ? - Jerusalem, v44 dC), un dels dotze apòstols
** Júlia Major germana de Juli Cèsar, que es va casar amb Luci Pinari i Quint Pedi
** Luci Corneli Balb Major, cavaller romà
** Major Ridge (Hiwassee, Tennessee, 1771- Echota, 1839) polític cherokee
** Ponci Telesí Major general samnita, nomenat comandant dels samnites en el lloc de Pompedi Siló durant la guerra social
** Servília Major, mare de Marc Juni Brut tiranicida l'assassí de Juli Cèsar
* Música:
** Escala major, escala de set sons
** Acord major, acord amb una nota fonamental, una tercera major, i una quinta justa
* Toponímia:
** Cala Major, cala de la costa sud-oest de Mallorca, a poca distància de Palma
*** Cala Major, barri homònim del terme de Palma
** Estany Major (de Morrano), llac de la Vall de Boí (l'Alta Ribagorça)
** Puig Major, cim més alt de l'illa de Mallorca
** Puig Major (Baix Empordà), muntanya de Pals a la comarca del Baix Empordà
** Serra Major, serra de la Morera de Montsant a la comarca del Priorat
Viccionari
# Banda de freqüència

Una banda de freqüència és un interval en el domini freqüencial, delimitat per una freqüència inferior i una freqüència superior. El terme pot referir-se a una banda de ràdio (com ara estàndards de comunicació sense fil establerts per la Unió Internacional de Telecomunicacions) o un interval d'algun altre espectre.
El rang de freqüències d'un sistema és el rang sobre el qual es considera que proporciona un rendiment satisfactori, com ara un nivell útil de senyal amb característiques de distorsió acceptables. Una llista dels límits superior i inferior dels límits de freqüència per a un sistema no és útil sense un criteri del que representa el rang.
Molts sistemes es caracteritzen pel rang de freqüències a les quals responen. Per exemple:
* Els instruments musicals produeixen diferents rangs de notes dins del rang auditiu.
* L'espectre electromagnètic es pot dividir en molts rangs diferents, com ara llum visible, radiació infraroja o ultraviolada, ones de ràdio, raigs X, etc., i cadascun d'aquests rangs es pot dividir al seu torn en rangs més petits.
* Un senyal de radiocomunicacions ha d'ocupar un rang de freqüències que transporten la major part de la seva energia, anomenada amplada de banda. Una banda de freqüència pot representar un canal de comunicació o subdividir-se en molts. L'assignació de rangs de radiofreqüències a diferents usos és una funció important de l'assignació de l'espectre de ràdio.

## Referències

* ↑ «An Overview of Frequency Bands and Their Applications» (en anglès americà). resources.pcb.cadence.com. [Consulta: 18 abril 2023].
* ↑ «What is a Frequency Band? | Definition from TechTarget» (en anglès). [Consulta: 29 octubre 2023].
* ↑ Rajiv. «What are Radio Frequency bands and its uses?» (en anglès americà), 24-07-2016. [Consulta: 29 octubre 2023].
* ↑ adminjem. «Frequency Bands & Applications - JEM Engineering Blog» (en anglès americà), 01-08-2020. [Consulta: 29 octubre 2023].
# Chelo García-Cortés

María Consolación García-Cortés Cadavid (Ourense, 3 de desembre de 1952), més coneguda com a Chelo García-Cortés, és una periodista espanyola que ha fet carrera principalment a la premsa del cor.
Nascuda a Galícia, fill de pare madrileny i mare gallega. Als 3 anys es trasllada a Madrid, ciutat on es va criar i acabats els estudis obligatoris va tornar a Ourense, on va viure amb la seva àvia. Durant aquest breu període va fer les primeres passes com a periodista, treballant en programes radiofònics locals a La Voz del Miño i Radio Popular.
El 1974 va emigrar a Catalunya, i des de fa anys viu Castelldefels. Es va llicenciar en Periodisme a la Universitat Autònoma de Barcelona. Acabats els estudis, va començar la seva carrera periodística a l'emissora Ràdio Miramar, i el 1997 va debutar a televisió amb el programa Les 1000 i una de TV3, amb Jordi González.
Es va especialitzar en el sector de la premsa rosa. Primer en la premsa escrita a revistes com Diez minutos, Lecturas i ¡Hola!. Posteriorment va fer el salt a televisió, primer a Antena 3, en programes del cor com Sabor a ti i DEC, i actualment treballa a Telecinco, on ha col·laborat amb programes com La noria, Sálvame i Deluxe.
Va estar casada amb José Manuel Parada. Posteriorment se'n va separar i es va casar de nou.

## Referències

* 1 2 3 4 5 Vila, Arnau «Chelo García-Cortés: "TV3 és un pamflet"». El Nacional, 09-01-2018.
* 1 2 3 Villanueva, Marc «La catalana Chelo García Cortés revela l'edat que té: "Sí, no es broma"». El Nacional, 03-12-2018.
* 1 2 M. J. A. «"Nos pasamos todos un poco por tener audiencia"». Faro de Vigo, 14-11-2005.
* 1 2 «Chelo García Cortés: 'La ropa yo la guardo en los armarios, las personas no'» (en espanyol europeu). Arxivat de l'original el 2018-07-13. [Consulta: 23 gener 2021].
# Chelles

Chelles és un municipi francès, situat al departament de Sena i Marne i a la regió de l'Illa de França. L'any 2005 tenia 47.800 habitants.
Forma part del cantó de Chelles, del districte de Torcy i de la Comunitat d'aglomeració de París-Vallée de la Marne.
# Colquitt

Colquitt és una població dels Estats Units a l'estat de Geòrgia. Segons el cens del 2000 tenia 1.939 habitants.

## Demografia

Segons el cens del 2000, Colquitt tenia 1.939 habitants, 772 habitatges, i 501 famílies. La densitat de població era de 90,7 habitants per km².
Dels 772 habitatges en un 28,5% hi vivien nens de menys de 18 anys, en un 37,4% hi vivien parelles casades, en un 22,2% dones solteres, i en un 35% no eren unitats familiars. En el 32% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,3% tenia menys de 18 anys, un 6,8% entre 18 i 24, un 23,6% entre 25 i 44, un 20,7% de 45 a 60 i un 24,6% 65 anys o més.
L'edat mediana era de 41 anys. Per cada 100 dones de 18 o més anys hi havia 69,8 homes.
La renda mediana per habitatge era de 24.792 $ i la renda mediana per família de 31.413 $. Els homes tenien una renda mediana de 23.487 $ mentre que les dones 19.676 $. La renda per capita de la població era de 18.300 $. Entorn del 21,3% de les famílies i el 26% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Colquitt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Colquitt». American Fact Finder. Oficina del Cens dels Estats Units, 12-01-2010.
# Colquiriïta

La colquiriïta és un mineral de la classe dels halurs. Rep el seu nom de la localitat on va ser descoberta, a Colquiri (La Paz, Bolívia).

## Característiques

La colquiriïta és un halur de fórmula química CaLi[AlF₆]. Cristal·litza en el sistema trigonal, en forma de grans anèdrics d'aproximadament 1 centímetre.
Segons la classificació de Nickel-Strunz, la colquiriïta pertany a «03.CB - Halurs complexos, nesoaluminofluorurs» juntament amb els següents minerals: criolitionita, criolita, elpasolita, simmonsita, weberita, karasugita, usovita, pachnolita, thomsenolita, carlhintzeïta i yaroslavita.

## Formació i jaciments

Es troba en filons hidrotermals que contenen estany. Sol trobar-se associada a altres minerals com: ralstonita, gearksutita, esfalerita, madocita i pirita. Va ser descoberta l'any 1980 a la mina Colquiri, a la localitat del mateix nom, a la província d'Inquisivi (La Paz, Bolívia). També ha estat descrita a les pegmatites de Serra Branca (Paraíba, Brasil) i als dipòsits d'estany i tungstè d'Alyaskitovoye (Sakhà, Rússia).

## Referències

* ↑ «Colquiriite» (en anglès). Mindat. [Consulta: 28 març 2016].
* 1 2 «Colquiriite» (en anglès). Handbook of Mineralogy. [Consulta: 28 març 2016].
# Cols

Els cols (en llatí: coli, en grec antic Κῶλοι) eren un poble del Caucas, al nord de Còlquida, que vivien en un districte anomenat, després d'ells, Κωλική Koliké. El nord del Caucas era anomenat també Kòlika (Κωλικὰ ὄπη), segons diu Esteve de Bizanci. També en parlen Plini el Vell i Pomponi Mela.

## Referències

* ↑ Smith, William (ed.). «Coli». Dictionary of Greek and Roman Geography (1854). [Consulta: 28 maig 2021].
Viccionari
# Colroy-la-Roche

Colroy-la-Roche (en alemany Kolrein) és un municipi francès, situat a la regió del Gran Est, al departament del Baix Rin. L'any 1999 tenia 455 habitants.
Forma part del cantó de Mutzig, del districte de Molsheim i de la Comunitat de comunes de la Vall de la Bruche.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 245 | 274 | 307 | 431 | 435 | 455 |

## Administració

Llista d'alcaldes :
| Període | Identitat | Partit |
| 1989- | Émile Fluck | |
# Col·legi Jesús Salvador

Col·legi Jesús Salvador a Sabadell neix el 1902. És un dels col·legis de referència a Catalunya, prova d'això és el premi Conviure a Catalunya atorgat pel parlament Català el 2012.
Maria Girbau Buixet, vídua sense fills, deixa en herència a Teresa Toda i Juncosa, Fundadora de les Carmelites Tereses de Sant Josep diverses propietats a la ciutat de Sabadell perquè la Mare Teresa de Sant Josep les utilitzi per continuar la seva tasca social: acollir i educar nenes orfes i de pocs recursos. La cessió es va signar el 12 de desembre 1900 amb el ferm compromís per part de la Mare Teresa de Sant Josep d'obrir un centre abans de dos anys.

## Referències

* ↑ «V Premi Conviure a Catalunya». Parlament de Catalunya, 2012. [Consulta: 29 juny 2015].
* ↑ «CENT ANYS D'HISTÒRIA». Col·legi Jesús Salvador, 2002. [Consulta: 29 juny 2015].

## Enllaços externs

* Web del Col·legi
# Châtenois (Baix Rin)

Châtenois (en alsacià Keschteholz, en alemany Kestenholz) és un municipi francès, situat a la regió del Gran Est, al departament del Baix Rin. L'any 1999 tenia 3.373 habitants.
Forma part del cantó de Sélestat, del districte de Sélestat-Erstein i de la Comunitat de comunes de Sélestat.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.634 | 2.798 | 2.954 | 3.005 | 3.020 | 3.373 |

## Administració

Llista d'alcaldes :
| Període | Identitat |
| 1945-1971 | Charles Louis Marchal |
| 1971-1989 | Frédéric Koch |
| 1989-2001 | Pierre Risch |
| 2001-2014 | Jean-Jacques Goldstein |
| 2014- | Luc Adoneth |
# Comarca de Chantada

La comarca de Chantada és una comarca de Galícia situada al sud-oest de la província de Lugo, al límit amb les províncies d'Ourense i Pontevedra. Pren el seu nom de la capital de comarca, Chantada.

## Geografia

La comarca de Chantada es troba al centre de Galícia. Limita amb les comarques d'A Ulloa i Lugo al nord, O Deza i O Carballiño a l'oest, l'Ourense al sud i la Terra de Lemos a l'est.

## Municipis

En formen part tres municipis:
* Carballedo
* Chantada
* Taboada.

## Enllaços externs

* Informació turística Arxivat 2015-01-17 a Wayback Machine. (castellà)
# Clidem

Clidem (en llatí Cleidemus, en grec Κλείδημος) fou un antic autor atenenc que va escriure sobre la història d'Àtica. Pausànies menciona un Cleitodem, que seria aquest Clidem, i diu que va ser l'escriptor més antic que va escriure sobre la història atenenca.
Ateneu li atribueix les següents obres:
* Ἐξηγητικός (Tractat exegètic). Suides el menciona. Hi ha qui creu que era una mena de lèxic, però sembla que era un tractat sobre ritus i cerimònies religioses.
* Ἀτθίς (Atthis). Un recull de llegendes i tradicions de l'Àtica, molt apreciat.
* Πρωτογονία (Protogonia "allò que va passar primer"). Sobre les antiguitats a l'Àtica
* Νόστοι. (Nóstoi "Tornada"). Sobre el retorn de Pisístrat del seu primer exili i el casament del seu fill Hiparc amb Fia, a la que va vestir com la deessa Atena.
Va viure fins a una data posterior al 479 aC, ja que va narrar la batalla de Platea, segons refereix Plutarc.

## Referències

* ↑ Cleidemus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 782
# Cinchona mutisii

Cinchona mutisii és una planta del gènere Cinchona, de la família de les rubiàcies. Va ser descrita científicament per primer cop pel botànic A.Lambert, tal volta basant-se en el llibre Flora peruviana III de Ruiz Pavón i Jiménez-Villanueva. La C. mutisii rebé el seu nom científic en homenatge al botànic i explorador Celestino Mutis.
És endèmica de l'Equador, on es fa a altituds entre 2.300 i 2.950 m. En estat natural hom només en documenta una població a l'equatorià Parc Nacional Podocarpus, amenaçada per la mineria i la desforestació. Forma arbustos grans o arbres petits, de fins a 12 metres d'alçada, amb l'escorça gris pàl·lid o negre. Les branques són erectes. Les fulles són allargades, punxegudes i cobertes de pèls; les flors són de color rosat-vermell i creixen en panícules. Les càpsules són oblongues i de no gens grans. Com totes les altres cincones, la seva escorça conté quinina: segons Joaquín Fernández Pérez Datos inéditos obtenidos de análisis de cortezas... (1997), un 0,45%.

## Referències

* ↑ «Endemism as a tool for conservation. Podocarpus National Park a case study.».
* ↑ «Cinchona mutisii al web de la UICN». [Consulta: 5 abril 2014].
* ↑ «Las dosis de corteza de quina y de quinina en la lucha antipalúdica desde el siglo XVIII».

## Bibliografia

* Theodor Friedrich Ludwig Nees von Esenbeck, Carl Heinrich Ebermaier Handbuch der medicinisch-pharmaceutischen Botanik II Düsseldorf: Arnz & Comp., 1831
# Comtat de Queens (Illa del Príncep Eduard)

El comtat de Queens és un dels tres comtats en què es divideix administrativament la província canadenca de l'Illa del Príncep Eduard.
El comtat ocupa el terç central de l'illa i limita a l'oest amb el Comtat de Prince i a l'est amb el Comtat de Kings.
Amb els seus 2.020 km² de superfície és el més gran de l'illa i també el més poblat, amb 77.866 habitants, segons el cens de 2011. La seu del comtat és la ciutat de Charlottetown, que també és la capital de la província.
El seu nom, Comtat de la Reina, li fou atribuït, el 1765, dedicat a la reina Carlota, esposa de Jordi III del Regne Unit. Per això, la capital fou nomenada Charlottetown.

## Referències

* ↑ Dades del cens de 2011 al web del govern provincial. (anglès)
# Clot dels Canemassos

El Clot dels Canemassos és un clot del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de la caseria dels Masos de la Coma.
Es troba a l'extrem oriental de la Coma d'Orient, a llevant dels Masos de la Coma. És a llevant de los Canemassos, al sud-est de la Canal de la Torreta, a migdia de la Font de la Torreta.

## Enllaços externs

* Institut Cartogràfic de Catalunya; cal fer dos passos d'aproximació